**Αθήνα, 19.05.2025**

**Α Ν Α Κ Ο Ι Ν Ω Σ Η**

**ΑΝΑΡΤΗΣΗ ΑΡΧΙΚΟΥ ΠΙΝΑΚΑ ΚΑΤΑΤΑΞΗΣ ΓΙΑ ΚΑΘΕ ΠΡΟΚΗΡΥΣΣΟΜΕΝΗ ΘΕΣΗ ΚΑΤΑ ΦΘΙΝΟΥΣΑ ΣΕΙΡΑ ΒΑΘΜΟΛΟΓΙΑΣ ΚΑΘΩΣ ΚΑΙ ΑΡΧΙΚΟΥ ΠΙΝΑΚΑ ΑΠΟΚΛΕΙΟΜΕΝΩΝ ΤΗΣ ΥΠ’ ΑΡΙΘΜ. 1057 ΕΞ 2025/13.01.2025 ΠΡΟΚΗΡΥΞΗΣ ΓΙΑ ΤΗΝ ΠΛΗΡΩΣΗ ΘΕΣΕΩΝ ΠΡΟΪΣΤΑΜΕΝΩΝ ΚΤΗΜΑΤΟΛΟΓΙΚΩΝ ΓΡΑΦΕΙΩΝ ΚΑΙ ΥΠΟΚΑΤΑΣΤΗΜΑΤΩΝ ΤΟΥ Ν.Π.Δ.Δ. ΕΛΛΗΝΙΚΟ ΚΤΗΜΑΤΟΛΟΓΙΟ ΕΤΟΥΣ 2025 (ΑΔΑ: ΕΨΝΙ46ΜΤΛΠ-ΙΞ8)**

Το Υπουργείο Ψηφιακής Διακυβέρνησης γνωστοποιεί ότι, στο πλαίσιο της υπ’ αριθμ. 1057 ΕΞ 2025/13.01.2025 Προκήρυξης για την πλήρωση θέσεων Προϊσταμένων Κτηματολογικών Γραφείων και Υποκαταστημάτων του Ν.Π.Δ.Δ. Ελληνικό Κτηματολόγιο έτους 2025, καταρτίσθηκαν από την τριμελή Επιτροπή Επιλογής Προσωπικού, η οποία συγκροτήθηκε σύμφωνα με την Α.Π.: 1057 ΕΞ 2025/13.01.2025 (ΑΔΑ: ΕΨΝΙ46ΜΤΛΠ-ΙΞ8) απόφαση του Υπουργού Ψηφιακής Διακυβέρνησης, ο αρχικός πίνακας κατάταξης για κάθε προκηρυσσόμενη θέση κατά φθίνουσα σειρά βαθμολογίας καθώς και ο αρχικός πίνακας αποκλειομένων για την πλήρωση θέσεων Προϊσταμένων Κτηματολογικών Γραφείων και Υποκαταστημάτων του Ν.Π.Δ.Δ. Ελληνικό Κτηματολόγιο με σχέση εργασίας δημοσίου δικαίου για θητεία πέντε (5) ετών, πλήρους και αποκλειστικής απασχόλησης. Διευκρινίζεται ότι στους πίνακες κατάταξης που δεν αναγράφονται υποψήφιοι τούτο συμβαίνει είτε διότι δεν υπήρξαν αιτήματα υποψηφιότητας για τις εν λόγω θέσεις είτε οι υποψήφιοι αναγράφονται στον πίνακα αποκλειομένων

Στην ιστοσελίδα του Ν.Π.Δ.Δ. Ελληνικό Κτηματολόγιο ([www.ktimatologio.gr](http://www.ktimatologio.gr)), του Υπουργείου Ψηφιακής Διακυβέρνησης (www.mindigital.gr) καθώς και του Α.Σ.Ε.Π. ([www.asep.gr](http://www.asep.gr)), έχουν αναρτηθεί οι ανωτέρω πίνακες.

Ενστάσεις κατά των ανωτέρω πινάκων **υποβάλλονται ενώπιον της Επιτροπής, μέσω της ηλεκτρονικής διεύθυνσης** enstkgproistamenoi44@ktimatologio.gr**,** από την20η Μάϊου 2025, **ημέρα Τρίτη έως και την 22η Μάϊου 2025**, **ημέρα Πέμπτη και ώρα 23:59.**

Οι προσωρινοί πίνακες κατάταξης και αποκλειομένων για τυπικούς λόγους θα προκύψουν μετά την εξέταση τυχόν ενστάσεων.